Ни өсөн фитыр саҙаҡаһының минималь күләме билдәләнә? Был конкрет ерҙәге йәмғиәттең иҡтисади хәленә бәйле: әйтәйек, бер мохтаж кешегә 10 һум фитыр бирҙең ти, был беҙҙә был аҡсаға нимә алырға була? Әгәр 4 кешенән торған ғаилә исеменән 400 һум бирһәң, саҙаҡа алған кеше байрам өҫтәленә әҙме-күпме булһа ла тәмле әйберҙәр алып ҡайта ала. Аңлашылғанса, фитыр саҙаҡаһының был йәки теге илдәге ярма, хөрмә, йөҙөм хаҡтары менән бәйле булыуы осраҡлы түгел. Быйыл, мәҫәлән, Татарстан республикаһы, удмурт республикаһы мөфтиәте тарафынан фытыр саҙаҡаһы ярма хаҡы менән хисаплағанда — 100 һум, хөрмә, йөҙөм хаҡынан ярашлы рәүештә 600 һум итеп билдәләнде. Һәр кем күпме бирә аласағын үҙе самалай.